stanford-oval/wikipedia huggingface dataset:
Arnold Salminen
Elämä > Pidätys ja kuolema

Viranomaiset pääsivät Salmisen jäljille, kun puoluejohtoon kuulunut Väinö Laitinen pidätettiin joulukuussa 1941. Salmisen ohella Laitinen ilmiantoi Aimo Rikan, mutta Leinoa hän ei paljastanut. Salminen pidätettiin lopulta 20. heinäkuuta 1942 yhdysmiehenä toimineen räätäli Uuno Ulanderin asunnosta Kolmannelta linjalta. Väkivaltaiset kuulustelut aloitettiin Valpon tiloissa Ratakadulla kahden päivän kuluttua, jolloin Salmista kuulustelivat G. A. Seeve, T. E. Helldan, Freedy Kekäläinen ja Erkki Kuosmanen. Kuulustelupöytäkirjan mukaan Salminen paljasti tietonsa muun muassa Rikasta ja Leinosta sekä tämän puolisosta Alli Simolasta. Rikka itse epäili paljastumisestaan juuri Leinoa, koska Salmista pidettiin puolueelle viimeiseen asti uskollisena.
Salminen kuoli sellissään pahoinpitelyn seurauksena yöllä 23. heinäkuuta. Valpon päällikkö Arno Anthonin ilmoitti aluksi hänen kuolleen sydänhalvaukseen, mutta ruumiinavauksen tehnyt professori Oiva Elo totesi kuolinsyyksi laajat ihonalaiset verenvuodot. Ensisijaiseksi kuolinsyyksi merkittiin kuitenkin maksatauti ja sepelvaltimoiden kalkkeutuminen. Salmisen jäännökset siirrettiin sodan jälkeen keväällä 1946 Malmin hautausmaalla sijaitsevaan Fasismin vastustajien yhteishautaan.
Oikeudenkäynnit

Salmisen kuolemaa käsiteltiin Helsingin raastuvanoikeudessa kesäkuussa 1946, jolloin syytettynä olivat luutnantti Seeve ja etsivä Helldan. Raastuvanoikeus tuomitsi Seeven neljän vuoden ja Helldanin puolentoista vuoden kuritushuonerangaistukseen kuolemaan johtaneesta pahoinpitelystä. Vuoden kuluttua Turun hovioikeus kuitenkin hylkäsi molempien syytteet. Tapaus eteni vielä Korkeimpaan oikeuteen, joka antoi päätöksensä keväällä 1949. Helldanin vapauttava tuomio pidettiin voimassa, mutta Seeve sai 6 kuukautta vankeutta. Oikeus katsoi Seeven käyttäneen tarpeettoman kovaa väkivaltaa Salmisen yrittäessä kuulustelun aikana lyödä häntä.
Arto Lippojoki

Arto Lippojoki (s. 16. syyskuuta 1955) on suomalainen pesäpalloilija. Lippojoki edusti koko pääsarjauransa Imatran Pallo-Veikkoja. Lippojoki saavutti urallaan neljä SM-kultaa kaudella 1977, kaudella 1978, kaudella 1986 ja kaudella 1991. Lippojoki pelasi urallaan yhden Itä-Länsi-ottelun vuonna 1978. Hän pelasi ulkokentällä siepparina. Lippojoki pelasi urallaan Pesäpallon SM-sarjassa ja Superpesiksessä yhteensä 271 runkosarjan ottelua. Näissä hän löi yhdeksän kunnaria ja 166 tavallista juoksua, toi 84 juoksua ja keräsi 662 kärkilyöntiä. Lippojoki pelasi urallaan 27 ylemmän loppusarjan ottelua. Näissä hän löi yhden kunnarin ja 13 tavallista juoksua, toi kuusi juoksua ja keräsi 80 kärkilyöntiä. Lippojoki pelasi urallaan kuusi alemman loppusarjan ottelua.
Anthony W. England

| Anthony Wayne England |
| --- | --- |
 Anthony W. England vuonna 1982
Henkilötiedot
Syntynyt: 1942-05-1515. toukokuuta 1942 Indianapolis Indiana Yhdysvallat
Kansalaisuus:  yhdysvaltalainen
Ammatti:  geokemisti
Ura
Tyyppi:  Astronautti
Sotilasarvo:  kenraalimajuri (engl. major general) Yhdysvaltain ilmavoimat
Aika avaruudessa:  7 pv 22 h 45 min
Valittu avaruuslentäjäksi:  1967
Lennot

:  STS-51-F
 
Anthony Wayne England (s. 15. toukokuuta 1942) on entinen NASAn astronautti. Hän lensi sukkulalennolla STS-51-F.
Aiheesta muualla

http://www.jsc.nasa.gov/Bios/htmlbios/england-aw.html
Ascorhynchus heuresis

| Ascorhynchus heuresis> Tieteellinen luokittelu |
| --- | --- |
Domeeni:  Aitotumaiset Eucarya
Kunta:  Eläinkunta Animalia
Pääjakso:  Niveljalkaiset Arthropoda
Alajakso:  Leukakoukulliset Chelicerata
Luokka:  Merilukit Pycnogonida
Lahko:  Pantopoda
Yläheimo:  Ascorhynchoidea
Heimo:  Ascorhynchidae
Suku:  Ascorhynchus
Laji:  heuresis
Kaksiosainen nimi
 Ascorhynchus heuresis  Bamber, 2002 
Synonyymit
 Ascorhynchus hueresis Bamber, 2002 
  [ Muokkaa Wikidatassa ] [ ohje ]  
Ascorhynchus heuresis on Ascorhynchus-sukuun ja Ascorhynchidae-heimoon kuuluva eläinlaji. Tieteellisen nimen sille antoi ensimmäisenä Bamber vuonna 2002. Sillä ei ole alalajeja.
Levinneisyysalue

Pohjois-Atlantti
Kirjallisuutta

Bamber, R. N.: ​Bathypelagic pycnogonids (Arthropoda, Pycnogonida) from the Discovery deep-sea cruises.  Journal of Natural History. 36: 716-8, 2002.
Arvidsjaurin piiri

| Arvidsjaurin piiri |
| --- | --- |
 Arvidsjaurin kirkko
 fiArvidsjaurin piiri 
 65°35′46″N, 19°10′01″E 
Valtio:   Ruotsi
Maakunta:  Lappi
Lääni:  Norrbottenin lääni
Kunta:  Arvidsjaurin kunta
Piirikoodi:  324013
Väestö
Väkiluku (2022):  6 109 
Arvidsjaurin piiri (ruots. Arvidsjaurs distrikt) sijaitsee Arvidsjaurin kunnassa Ruotsissa. Piiri kattaa koko kunnan ja sen väkiluku on 6 109  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Arvidsjaurin rautatieasema

Arvidsjaurin rautatieasema (lyh. Ajr, ruots. Arvidsjaur järnvägsstation) on rautatieasema Arvidsjaurin kunnassa Ruotsissa. Liikennepaikka sijaitsee Inlandsbanan-rataan kuuluvan rataosan Östersund–Jällivaara sekä Jörn–Arvidsjaur-poikkiradan risteyskohdassa.
Liikennepaikka on avattu liikenteelle 1928, kun poikkirata Jörnistä Arvidsjauriin valmistui. Inlandsbanan Östersundista Arvidsjauriin valmistui 1933, ja rakennustyön edetessä pohjoiseen tuli Arvidsjaurista risteysasema. Rataosuus Arvidsjaurin ja Jörnin välillä lakkautettiin kokonaan 1900-luvun loppuun mennessä.
Liikennepaikalla on rajoitetusti henkilö- ja tavaraliikennettä, joita molempia hoitaa Inlandsbanan AB. Henkilöliikenne on sesonkiluonteista ja rajoittuu pääasiassa kesäkuukausiin. Tavaraliikenne rajoittuu muutamiin päivittäisiin puutavarajuniin ja on pääasiassa ohikulkevaa liikennettä. Arvidsjaurissa ei kuitenkaan ole ohitus- tai kolmioraidetta, jota pitkin tavarajunat voisivat sivuuttaa aseman pysähtymättä, joten tavarajunien veturit on ajettava junan toiseen päähän ratapihalla, ennen kuin matka pohjoiseen tai etelään voi jatkua.
Avi Cohen

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Avraham Cohen
Syntymäaika: 14. marraskuuta 1956
Syntymäpaikka: Kairo, Egypti
Kuolinaika: 29. joulukuuta 2010 (54 vuotta)
Kuolinpaikka: Tel Aviv, Israel
Seurat
| Vuodet | Seura | O | (M) |
| 1975–1979 | Maccabi Tel Aviv |  |  |
| 1979–1981 | Liverpool | 18 | (1) |
| 1981–1987 | Maccabi Tel Aviv |  |  |
| 1987–1988 | Rangers |  |  |
| 1988–1990 | Maccabi Netanya |  |  |
Maajoukkue
| 1976–1988 | Israel | 51 | (3) |

Avraham "Avi" Cohen (hepr. ‏אבי כהן‎; 14. marraskuuta 1956 – 29. joulukuuta 2010) oli israelilainen jalkapalloilija, pelipaikaltaan puolustaja. Myös hänen poikansa Tamir Cohen on tunnettu jalkapalloilija.
Cohen pelasi ammattilaistasolla Maccabi Tel Avivin lisäksi Liverpool FC:ssa, Rangersissa ja Maccabi Netanyassa. Hän kuului myös Israelin jalkapallomaajoukkueeseen, jota hän edusti 51 ottelussa. Pelaajauran jälkeen hän toimi valmentajana sekä televisio- ja radiokommentaattorina.
Cohen joutui 20. joulukuuta 2010 moottoripyöräonnettomuuteen, jossa hän loukkaantui vakavasti. Hän kuoli viikko myöhemmin, 29. joulukuuta 2010, 54-vuotiaana telavivilaisessa Ichilovin sairaalassa.
Aulangonlinna

| Aulangonlinna> Sijainti |
| --- | --- |
 Aulangonlinna
Koordinaatit:  61.02244453°0′0″N, 24.46983392°0′0″E
Valtio:  Suomi
Paikkakunta:  Hämeenlinna
Historia
Tyyppi:  Linnavuori
Huippukausi:  rautakausi, keskiaika
Aiheesta muualla
  Aulangonlinna Commonsissa 
Infobox OKVirheellinen NIMI-arvo: 
Aulangonlinna on Kanta-Hämeessä Hämeenlinnassa Aulangolla sijaitseva muinaislinna. Linnan lähettyviltä tunnetaan myös rautakautinen asuinpaikka ja polttokenttäkalmisto. Aulangolle on kehittynyt monipuolinen ja kansallisesti merkittävä kulttuuriympäristö, jota täydentää vielä harjualueelle perustettu luonnonsuojelualue.
Muinaislinna

Muinaislinna on rakennettu harjualueen korkeimmalle kohdalle Aulangonvuorelle, missä on suojaava jyrkänne ja hyvä näkyvyys pienelle Aulangonjärvelle. Jyrkkä rinne toimi muinaislinnalle luontaisesti suojaavana suuntana, mutta muissa ilmansuunnissa piti rakentaa suojavarustukset. Lännessä olevalla loivalla rinteellä löytyykin valli, joka on rakennettu maasta ja kivistä. Se on matala ja erottuu nykyään maastosta heikosti. Koska alueella on rakennettu käytäviä ja rakennuksia, osa vallista on tuhoutunut niiden tieltä. Linnapiha sijaitsi mäen laella ja se jäi vallin ja jyrkänteen väliin. Piha-alueen läpimitta oli noin 100 metriä.
Linnoituksen ikää ei varmuudella tiedetä. Linnoituksesta on maininta, että se olisi ollut olemassa ajanlaskumme alusta alkaen. Arvellaan, että linnoitus hävitettiin 1200-luvun puolivälin jälkeen samalla, kun lähelle alettiin rakentaa suurempaa Hämeen linnaa. Hävitys oli todennäköisesti seurausta ruotsalaisvalloituksesta, joka tunnetaan toisen ristiretken nimellä. Muinaislinna oli kuitenkin merkittynä Ruotsin kuninkaan karttoihin vielä vuonna 1780. Linnoitusalueen historia on edelleen hämärän peitossa, sillä laelta on löydetty vain nuotiopaikkoja ja rakennuksen pohjia. Niiden alkuperästä ja ajoituksista ei ole tietoa. Linnoitusta ei kuitenkaan olisi olemassa ilman paikallista asutusta. Linnoituksen ajoitus voidaankin epäsuorasti päätellä arkeologisesta tiedoista, jota kerätään läheisiltä asuinpaikoilta.
Tutkimuksia

Kohdetta on tutkittu arkeologisin kaivauksin vuosina 1949 ja 1950 (Jouko Voionmaa). Sitä on tutkittu pintapuolisesti vuosina 1886 (Hjalmar Appelgren), 1897 (Axel Olai Heikel), 1921 (Julius Ailio), 1935 (Jouko Voionmaa), 1939 (Esko Sarasmo), 1951 (Jorma Leppäaho), 1984 (Jyri Saukkonen), 1998 (Tuula Heikkurinen-Montell), 1999 (Sirkka-Liisa Seppälä) ja 2000 (Nina Strandberg).
Aulangon kesäteatteri

Vuonna 1887 rakennettu Graniittilinna, jossa toimii Aulangon kesäteatteri, on saanut innoituksensa muinaisesta Aulangonlinnasta. Kesäteatteri yli kilometrin päässä muinaislinnasta.
Eversti Hugo Standertskjöldin 1887 rakennuttama linnajäljitelmä.
Anthony Turgis

| Anthony Turgis |
| --- | --- |
 Anthony Turgis Pariisi–Roubaix'n esittelyssä 2022.
Henkilötiedot
Syntynyt: 16. toukokuuta 1994 (ikä 30)
Kansalaisuus:   Ranska
Pyöräilijä
Pituus:  178 cm
Paino:  70 kg
Joukkue:  Team TotalEnergies
Laji:  maantiepyöräily
Rooli:  ajaja
Ajajatyyppi:  klassikoiden erikoismies
Ura
Amatöörijoukkue(et)
2013–2014  2014:  Cyclo Club de Nogent-sur-Oise - Dalkia Cofidis (harjoittelija)
Ammattilaisjoukkue(et)
2015–2018 2019–:  Cofidis Total Direct Énergie / Team TotalEnergies
Suurimmat voitot
 Ranskan ympäriajo, etappi 
 Tiedot päivitetty: 8. heinäkuuta 2024 
Anthony Turgis (s. 16. toukokuuta 1994 Bourg-la-Reine, Ranska) on ranskalainen maantiepyöräilijä, joka on menestynyt etenkin yksipäiväisissä kilpailuissa. Hän aloitti ammattilaisuransa Cofidis-tallissa 2014–2018 ja siirtyi nykyiseen joukkueeseensa Team TotalEnergiesiin 2019.
Turgis sijoittui Matej Mohoričin jälkeen toiseksi Milano – San Remo -suurklassikossa 2022. Hän voitti 14 soratieosuutta sisältäneen yhdeksännen etapin Ranskan ympäriajossa 2024.
Myös Turgis'n veljet Jimmy ja Tanguy Turgis ovat olleet ammattipyöräilijöitä, mutta he joutuivat lopettamaan uransa sydänvaivojen vuoksi.
Saavutuksia

Lähteet: Pro Cyclings Stats, Cycling Archives
Avi Strool

| Henkilötiedot |
| --- | --- | --- |
Koko nimi: Avi Strool
Syntymäaika: 18. syyskuuta 1980
Syntymäpaikka: Israel
Pelipaikka: Puolustaja
Pituus: 186 cm
Seura
Seura: KSC Lokeren
Pelinumero: 5
Junioriseurat
1997-1999: Maccabi Tel Aviv FC
Seurat
| Vuodet | Seura | O (M) |
| 1999-2006   2006-2008   2008- | Maccabi Tel Aviv FC   Maccabi Netanya FC   KSC Lokeren | 129(1)   53(0)   5(1) |
Maajoukkue
| 2001   2002- |  Israelin alle 21-vuotiaat    Israel | 1(0)   6(0) |
 Seurajoukkueuran tilastot kattavat vain kansalliset sarjat, päivitetty 17.10.2008.  Maajoukkueuran tilastot päivitetty 17.10.2008.
Avi Strool (hepr. ‏אבי סטרול‎;‎, s. 18. syyskuuta 1980) on israelilais-romanialainen jalkapalloilija, pelipaikaltaan puolustaja. Hän edustaa belgialaista KSC Lokerenia, jota ennen hän on pelannut Maccabi Tel Avivissa ja Maccabi Netanyassa.
Strool on pelannut urallaan Israelin alle 21-vuotiaiden maajoukkueessa yhden ottelun ja aikuisten maajoukkueessa kuusi ottelua.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Avi Strool
Avi Wigderson

Wigderson vuonna 2012 Lontoossa.
Avi Wigderson (s. 9. syyskuuta 1956) on israelilainen matemaatikko ja tietojenkäsittelytieteilijä. Hänen työnsä koskee kompleksisuuden teoriaa, algoritmeja ja optimointeja, satunnaisuuttaa ja kryptografiaa, rinnakkaista ja hajautettua tietojenkäsittelyä, graafiteoriaa sekä tietojenkäsittelyn yhteyttä matematiikkaan ja muuhun tieteeseen.
Wigderson sai Abelin palkinnon yhdessä László Lovászin kanssa vuonna 2021. Wigderson sai Turing-palkinnon vuonna 2023 tunnustuksena työstään laskennan teoriaan ja etenkin satunnaisuuden käsittelystä. Wigderson toimii professorina New Jerseyssä.
Axel Fredrik Reinhold Tigerstedt

Axel Fredrik Reinhold Tigerstedt (26. joulukuuta 1813 Sipoo – 30. toukokuuta 1870 Kislovodsk, Stavropolin kuvernementti, Venäjä) oli Venäjän keisarillisessa armeijassa palvellut suomalainen kenraalimajuri.
Axel Fredrik Reinhold  Tigerstedtin vanhemmat olivat matkustajalaivan kapteeni Axel Fredrik Tigerstedt ja Catarina Sofia Tigerstedt. Myös  Axel Fredrik Reinhold Tigerstedtin veljestä Gustaf Alexander Tigerstedtistä tuli kenraalimajuri.
Axel Fredrik Reinhold Tigerstedt tuli oppilaaksi Haminan kadettikouluun 1828, valmistui koulusta priimuksena, ylennettiin vänrikiksi ja määrättiin palvelukseen Henkivartioväen 2. tykistöprikaatiin helmikuussa 1832. Hänet ylennettiin aliluutnantiksi 1835, jolloin hän myös osallistui sotatoimiin kaukasialaisia vuoristoheimoja vastaan. Tigerstedt ylennettiin luutnantiksi 1837, alikapteeniksi 1843 ja kapteeniksi 1846. Hänet määrättiin 3. Henkivartioväen ja krenatööritykistöprikaatin kevyen patterin päälliköksi joulukuussa 1846. Seuraavana vuonna Tigerstedt ylennettiin everstiksi ja määrättiin 1. krenatööritykistöprikaatin 1. raskaan patterin päälliköksi, vuonna 1851 hänet määrättiin 4. tykistödivisioonan reservipataljoonan komentajaksi, mutta siirrettiin saman vuoden lopussa 1. krenatööritykistöprikaatin 1. raskaan patterin komentajaksi ja vuoden 1852 lopussa 13. kenttätykistöprikaatin komentajaksi.
Prikaatinsa komentajana Tigerstedt osallistui sotatoimiin turkkilaisia vastaan Vähässä-Aasiassa 1853–1855. Häent ylennettiin 20. syyskuuta 1855 kenraalimajuriksi ja 29. syyskuuta 1855 hän haavoittui vakavasti. Tigerstedt sai elokuussa 1859 eron 13. kenttätykistöprikaatin komentajan tehtävästä ja huhtikuussa 1860 eron sotapalveluksesta. Hän palasi kuitenkin aktiivipalvelukseen 38. kenttätykistöprikaatin komentajaksi toukokuussa 1864 ja toimi tässä tehtävässä kuolemaansa saakka.
Axel Fredrik Boije af Gennäs (1805–1876)

Axel Fredrik Boije af Gennäs (22. elokuuta 1805 Porvoo – 23. lokakuuta 1878 Hämeenlinna) oli suomalainen juristi, pankinjohtaja ja virka- ja valtiopäivämies.
Boijen vanhemmat olivat everstiluutnantti Otto Christer Boije af Gennäs ja Anna Margareta Montgomery ja puoliso vuodesta 1843 Henrika Rosina Gustava Ehrnrooth (k. 1855), kenraalimajuri Gustaf Adolf Ehrnroothin tytär. Boije tuli ylioppilaaksi 1823 ja suoritti tuomarintutkinnon 1828. Kihlakunnantuomarin arvon Boije sai 1828. Hänestä tuli Turun hovioikeuden ylimääräinen notaari 1830, Turun ja Porin läänin 2. varalääninsihteeri 1835, Loviisan tullinhoitaja 1841, Viipurin tullinhoitaja 1855 ja Suomen Pankin Pietarin vaihtokonttorin johtaja 1861, mistä tehtävästä hän erosi 1870. Valtiopäiväedustaja aatelissäädyssä hän oli 1872.
Eversti, valtiopäivämies Adolf Vilhelm Boije af Gennäs oli Boijen veli.
Bassojalkio

Moog Taurus (1976–1981).
Bassojalkio  on sähköinen soitin, jossa on jaloilla soitettava yksi- tai useampioktaavinen koskettimisto.
Tunnetuin bassojalkio lienee Moog Musicin valmistama Moog Taurus. Myöhemmät mallit ovat Taurus II sekä uusin malli Taurus III. Ensimmäinen Taurus oli tarkoitettu Constellation-nimisen kokonaisuuden bassojalkioksi, mutta suunnitelma ei toteutunut.
Taurus I ja II ovat monofonisia ja analogisia syntetisoijia. I-mallista poiketen Taurus II perustuu teknisesti Moog Rogue -syntetisoijaan. Taurus II -mallilla voi näin soittaa muitakin kuin bassosäveliä, mutta normaali koskettimisto on korvattu pedaaleilla käyttöpaaneelin ollessa erillisen jalustan varassa.
Muita bassojalkioiden, joita kutsutaan myös bassopedaaleiksi, valmistajia ovat Roland ja Studiologic. Kitaroistaan ja vahvistimista tunnettu EKO on valmistanut bassojalkioita. Varhainen bassojalkio oli Dewtron Mister Bassman, jonka Genesis-yhtyeen Mike Rutherford teki tunnetuksi.
Nykyisin bassojalkioissa on MIDI-ohjaus, mikä mahdollistaa minkä tahansa MIDI-ohjausta seuraavan instrumentin käyttämisen.
Bassojalkio voi olla myös pelkkä MIDI-ohjain, jolloin se ei itse tuota ääntä vaan ulkopuolinen lähde tuottaa äänen ohjaimeen asetettujen
parametrien mukaan.
Tunnettuja yhtyeitä, joissa on käytetty bassojalkiota, ovat esimerkiksi The Police, Rush ja U2.
Aiheesta muualla

http://www.retrosound.de/taurus.html (Arkistoitu – Internet Archive)
Avia College

| Avia College |
| --- | --- |

Sijainti:  Tietotie 14, Lentokenttä, Vantaa
Koordinaatit:  60.3117°N, 24.9645°E
Tyyppi:  lentokenttä- ja lentoturvallisuusalan erityisoppilaitos
Oppilaita:  15 (syksyllä 2015 alkaneella lennonjohtajakurssilla), myös muita koulutuksia
Avia College on Vantaan Lentokentän kaupunginosassa toimiva Finavian lentokenttä- ja lennonvarmennusalan oppilaitos.
Avia College on Vantaan Aviapoliksen suuralueen Lentokentän kaupunginosassa toimiva, valtiollisen ANS Finlandin lentokenttä- ja lennonvarmennusalan oppilaitos. Se on Suomen ainoa lennonjohtajia ja lennontiedottajia kouluttava oppilaitos. Lisäksi Avia College järjestää kelpoisuuskoulutuksia ja -testauksia esimerkiksi lentoasemien palo-, pelastus- ja turva-alan tehtäviä varten.
Avia Collegen lennonjohtajakoulutus on erittäin haluttua. Koulutukseen pyrki esimerkiksi syksyllä 2015 yli satakertainen määrä hakijoita (1 150) valittuihin (8 opiskelijaa) nähden. Avia College tarjoaa koulutustaan myös ulkomaisten, esimerkiksi virolaisten lennonjohtajien koulutukseen. Syksyllä 2015 alkaneella englanninkielisessä, yhteiseurooppalaisen opetussuunnitelman mukaisessa lennonjohtajien koulutuksessa aloitti suomalaisten opiskelijoiden ohella seitsemän virolaista lennonjohtajaopiskelijaa. He ovat sopineet työllistyvänsä koulutuksen jälkeen Viron lennonvarmistuksesta vastaavaan Lennuliiklusteeninduse AS:een (EANS). EANS tilasi koulutuksen kilpailutuksen jälkeen Suomesta.
Vuonna 2015 Avia Collegen henkilökunnan työpanos oli yhteenlaskettuna 34 kokoaikaista henkilötyövuotta.
Anthony Tockar

| Anthony Tockar> Henkilötiedot |
| --- | --- |
Syntynyt: 1985
Kansalaisuus:   Australia
Kyokushin-ottelija
Aktiivisena:  2003–
Pituus:  190 cm
Paino:  90–92 kg
Painoluokka:  Raskassarja
Seura(t):  Karate North Bondi
Vyöarvo:  3. dan
| Mitalit> Maa:   Australia.Miesten kyokushin karate.Yhdysvaltain mestaruuskilpailut  | Mitalit> Maa:   Australia.Miesten kyokushin karate.Yhdysvaltain mestaruuskilpailut  | Mitalit> Maa:   Australia.Miesten kyokushin karate.Yhdysvaltain mestaruuskilpailut  | Maa:   Australia> Miesten kyokushin karate. |
| --- | --- | --- | --- |
|  Hopeaa | Los Angeles 2014 | -90 kg |  |
| Australian Nationals  | Australian Nationals  | Australian Nationals  |  |
|  Kultaa | 2012 | -90 kg |  |
|  Kultaa | 2018 | -90 kg |  |
|  Kultaa | Sydney 2019 | avoin |  |
| Uuden-Seelannin mestaruuskilpailut  | Uuden-Seelannin mestaruuskilpailut  | Uuden-Seelannin mestaruuskilpailut  |  |
|  Kultaa | 2012 | -90 kg |  |
| Makkabiadit  | Makkabiadit  | Makkabiadit  |  |
|  Pronssia | Tel Aviv 2005 | kumite |  |
| Makkabiadin kansainvälinen kilpailu  | Makkabiadin kansainvälinen kilpailu  | Makkabiadin kansainvälinen kilpailu  |  |
|  Pronssia | Sydney 2005 | kumite |  |
| Uusi Etelä-Wales osavaltion mestaruuskilpailut  | Uusi Etelä-Wales osavaltion mestaruuskilpailut  | Uusi Etelä-Wales osavaltion mestaruuskilpailut  |  |
|  Kultaa | 2010 | -90 kg |  |
| Queensland osavaltion mestaruuskilpailut  | Queensland osavaltion mestaruuskilpailut  | Queensland osavaltion mestaruuskilpailut  |  |
|  Kultaa | 2012 | -90 kg |  |
Anthony Tockar (s. 1985) on australialainen karateka. Hän saavutti hopeaa Yhdysvaltain mestaruuskisoissa 2014 ja on kolminkertainen Australian mestari.
Kilpaura

Tockar alkoi harjoittelemaan karatea 5-vuotiaana ja saavutti mustan vyön 15-vuotiaana. Sittemmin hän suoritti 2. dan arvon 21-vuotiaana ja 3. dan arvon 31-vuotiaana.
2005 Tockar oli mukana Makkabiadit kisoissa, jossa hän kilpaili pisteottelu karatessa. hän saavutti kaksi pronssimitalia. Tockar saavutti myös pronssia Makkabiadin kansainvälisissä kisoissa Sydneyssä.
2008 Tockar eteni välieriin Australian Nationals turnauksessa. Hän eteni myös neljännesvälieriin Tri-Nations turnauksessa Kap Kaupungissa.
2010 Tockar voitti New South Wales osavaltion mestaruuden.
2011 hän oli mukana World Openissa, mutta ei saavuttanut isompaa menestystä.
2012 Tockar voitti Queensland osavaltion-, Uuden-Seelannin- ja Australian mestaruudet.
2014 Tockar saavutti tammikuussa hopeaa Yhdysvaltain mestaruuskisojen raskaassasarjassa hävittyään loppuottelussa Tornike Kurtsikidzelle.
2015 hän oli mukana World Openissa.
2018 syyskuussa Tockar voitti Australian raskaansarjan mestaruuden.
2019 kesäkuussa Tockar voitti uransa kolmannen Australian mestaruuden.
Avtozavodskajan metroasema (Moskovan metro)

| Avtozavodskaja (Автозаво́дская) |
| --- | --- |

 Moskovan metro 
Perustiedot
Metrolinjat:  Zamoskvoretskaja
Sijainti:  55.7074°N, 37.6576°E
Paikkakunta:  Moskova, Venäjä
Avattu:  1. tammikuuta 1943
Rakenne
Tyyppi:  tunneliasema
Avtozavodskaja (ven. Автозаво́дская) on yksi Moskovan metron asemista. Se avattiin 1. tammikuuta 1943.
Aiheesta muualla

Kuvia tai muita tiedostoja aiheesta Avtozavodskajan metroasema (Moskovan metro) Wikimedia Commonsissa
Audi 50

| Audi 50 |
| --- | --- |

Valmistustiedot
Valmistusmaa:   Länsi-Saksa
Valmistaja:  Audi
Konserni:  Volkswagen Group
Valmistusvuodet:  1974–1978
Tuotantomäärä:  180 828 kappaletta
Korimalli:  3-ovinen hatchback
Luokka:  B-segmentti
Muotoilija:  Ludwig Kraus
Edeltäjä:  NSU Prinz
Seuraaja:  Audi A1
Teknisesti samankaltaisia:  Volkswagen Derby I Volkswagen Polo I
Iskutilavuus:  0,9–1,3 l
Teho:  40–58 hv
Polttoaine:  bensiini
Vetotapa:  etuveto
Vaihteisto:  4-vaihteinen manuaali
Audi 50 on Audin vuosina 1974–1978 valmistama pieni henkilöautomalli, joka oli Volkswagen Polon sisarmalli. Näistä kahdesta Polo oli pelkistetympi ja varustelultaan karumpi. Audi 50:tä myytiin vain Euroopassa, eikä se mennyt kovin hyvin kaupaksi. Vuonna 1975 Audi 50 maksoi Suomessa 28 480 markkaa (vuoden 2005 rahassa 19 450 euroa), joka oli lähes 10 000 markkaa enemmän kuin sitä hieman suuremman Volkswagen Golfin hinta, 19 980 markkaa (13 650 euroa). Valmistuksen päättyessä Audi 50 -malleja oli valmistettu yhteensä 180 000 kappaletta. Auton suunnittelusta vastasi Ludwig Kraus.
Tekniikan Maailman uutuusesittelyn mukaan Audi 50 ”tuntui yhtä mukavalta kuin kaksi kertaa isompi auto, ja silti sitä pystyi ajamaan tiukoissa kaarteissa kuin konsanaan pientä urheiluautoa”. Sitä pidettiin melko laadukkaan oloisena ja hauskanpirteänä ajettavana. Kun autoa alettiin tuoda Suomeen vuoden 1975 alussa, sen hinta oli korkeampi kuin sitä tilavamman Volkswagen Golfin. Niinpä Suomessa Audi 50 -autoja rekisteröitiin vain 150 kappaletta.
Pienten autojen perinnettä Audilla jatkoi vuonna 1996 Audi A3, ja kolme vuotta myöhemmin myös Audi A2, jonka valmistus lopetettiin vuonna 2005. Vuodesta 2010 lähtien Audin pienin malli on ollut A1, joka perustuu Volkswagen Polon tekniikkaan ja jota pidetään Audi 50:n ”henkisenä seuraajana”.
Moottorit

0,9 (L)
1,1 (LS)
1,3 (GLS)
Aiheesta muualla

Kuvia tai muita tiedostoja aiheesta Audi 50 Wikimedia Commonsissa
Jansson, Matti: Moottoritoimittaja esittelee: Ylellinen pikkuauto Audi 50. Helsingin Sanomat, 23.11.1974, s. 16.  Näköislehden aukeama (tilaajille).